**projektas**

**reg. Nr. T-266**

**2.42. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **Dėl PASVALIO RAJONO SAVIVALDYBĖS TARYBOS 2019 M. BIRŽELIO 26 D. SPRENDIMO NR. T1-131 „DĖL PASVALIO RAJONO SAVIVALDYBĖS NEIGIAMŲ SOCIALINIŲ VEIKSNIŲ PREVENCIJAI KOORDINUOTI KOMISIJOS SUDARYMO“ PAKEITIMO** |

|  |  |  |
| --- | --- | --- |
| 2021 m. gruodžio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 15 straipsnio 6 ir 61 dalimis, 151 straipsniu, 16 straipsnio 2 dalies 6 punktu, 18 straipsnio 1 punktu, Pavyzdinių savivaldybių narkotikų kontrolės komisijų nuostatų, patvirtintų Lietuvos Respublikos Vyriausybės 2003 m. balandžio 8 d. nutarimu Nr. 416 „Dėl Pavyzdinių savivaldybių narkotikų kontrolės komisijų nuostatų patvirtinimo“, 8 punktu, Savivaldybės neigiamų socialinių veiksnių prevencijai koordinuoti komisijos nuostatų, patvirtintų Pasvalio rajono savivaldybės tarybos 2005 m. rugsėjo 14 d. sprendimu Nr. T1-255 „Dėl Pasvalio rajono savivaldybės neigiamų socialinių veiksnių prevencijai koordinuoti komisijos nuostatų patvirtinimo“, 8 punktu, Pasvalio rajono savivaldybės taryba n u s p r e n d ž i a:

Pakeisti Pasvalio rajono savivaldybės tarybos 2019 m. birželio 26 d. sprendimą Nr. T1-131 „Dėl Pasvalio rajono savivaldybės Neigiamų socialinių veiksnių prevencijai koordinuoti komisijos sudarymo“:

1. Pakeisti 1.9 papunktį ir jį išdėstyti taip:

„1.9. Jurgita Valuntonienė **–** Pasvalio rajono savivaldybės administracijos Saločių seniūnijos seniūno pavaduotoja;“;

2. Pakeisti 1.10 papunktį ir jį išdėstyti taip:

„1.10. Renata Nevulytė – Pasvalio rajono savivaldybės administracijos Socialinės paramos ir sveikatos skyriaus vyriausioji specialistė (Savivaldybės gydytoja).“

3. Papildyti 1.11 papunkčiu ir jį išdėstyti taip:

„1.11. **Igoris Malinauskas** – Pasvalio rajono savivaldybės tarybos narys.

4. Pakeisti 2 punktą ir jį išdėstyti taip:

„2. Paskirti Komisijos pirmininku **Igorį Malinauską**.“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Renata Nevulytė

2021-12-02, tel. (8 451) 54 086

Suderinta DVS Nr. RTS-256

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2019 M. BIRŽELIO 26 D. SPRENDIMO NR. T1-131 „DĖL PASVALIO RAJONO SAVIVALDYBĖS NEIGAIMŲ SOCIALINIŲ VEIKSNIŲ PREVENCIJAI KOORDINUOTI KOMISIJOS SUDARYMO“ PAKEITIMO**

2021 m. gruodžio 2 d.

Pasvalys

**1. Sprendimo projekto rengimo pagrindas.**

Sprendimo projektu siūloma pakeisti Pasvalio rajono savivaldybės Neigiamų socialinių veiksnių prevencijai koordinuoti komisiją, patvirtintą Pasvalio rajono savivaldybės tarybos 2019 m. birželio 26 d. sprendimu Nr. T1-131 „Dėl Pasvalio rajono savivaldybės Neigiamų socialinių veiksnių prevencijai koordinuoti komisijos sudarymo“. Pasikeitus Socialinės paramos ir sveikatos skyriaus vyriausiajam specialistui (Savivaldybės gydytojui), vienam komisijos nariui pakeitus pareigas (pakeitus darbo vietą), buvo reikalinga pakeisti Neigiamų socialinių veiksnių prevencijai koordinuoti komisijos sudėtį.

**2. Sprendimo projekto tikslai ir uždaviniai.**

Vadovaujantis Komisijos nuostatais, Komisijos nariais gali būti sveikatos, švietimo, socialinių įstaigų, Savivaldybės švietimo padalinių, policijos, vaiko teisių, nevyriausybinių organizacijų ar institucijų, galinčių atlikti narkotikų kontrolę, organizuoti gydymą, reabilitaciją, vykdyti narkomanijos, ŽIV/AIDS prevenciją bendruomenėje, atstovai, taip pat kiti specialistai.

Komisiją sudaroma iš 10 narių ir paskiriami jos pirmininkas ir pavaduotojas. Vadovaujantis Komisijos nuostatų 9 punktu, Komisijos pirmininku ir jo pavaduotoju Savivaldybės taryba skiria asmenis, turinčius aukštąjį išsilavinimą ir administracinio darbo stažą. Reikalavimai komisijos pirmininkui nustatyti Vietos savivaldos įstatymo 15 straipsnio 61 dalyje, 151 straipsnyje.

Manytina, kad dėl sprendžiamų klausimų aktualumo, būtų tikslinga komisijos pirmininku skirti medicininį išsilavinimą turintį asmenį. Komisija dirba neigiamų socialinių veiksnių prevencijos srityje, koordinuoja priklausomybę sukeliančių medžiagų prevencijos veiksmus Savivaldybės teritorijoje. Komisija į posėdžius kviečiama esant poreikiui, bet ne rečiau kaip vieną kartą per ketvirtį. Komisijos veiklą techniškai aptarnauja Savivaldybės administracija.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Patvirtinus komisijos pirmininką komisija galės vykdyti veiklą pagal patvirtintus nuostatus.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Priimtas sprendimo projektas įtakos korupcijai neturės.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės Visuomenės sveikatos biuras, Socialinės paramos ir sveikatos skyriaus vyriausioji specialistė (Savivaldybės gydytoja).

Socialinės paramos ir sveikatos skyriaus

vyriausioji specialistė (Savivaldybės gydytoja) Renata Nevulytė